El Text refós de la Llei reguladora dels residus, aprovat per Decret legislatiu 1/2009, de 21 de juliol, disposa que, juntament amb el programa general i els programes de residus, el Govern ha d'aprovar un pla territorial sectorial d'infraestructures de residus municipals.
El Pla territorial sectorial d'infraestructures de gestió de residus municipals ha de determinar els tipus d'instal·lacions de gestió de residus municipals, com ara plantes de transferència, plantes de triatge, plantes de qualsevol tipus de tractament i instal·lacions de disposició del rebuig dels residus municipals, que han de donar servei als diferents àmbits territorials, i, si s'escau, establir-ne la localització, amb l'objectiu de garantir el compliment de les mesures de prevenció i reciclatge del programa de gestió de residus municipals de Catalunya.
També ha de determinar les dades tècniques i de capacitat de cadascuna de les instal·lacions previstes, amb l'objectiu d'ajustar-se a les necessitats de la població i de les activitats de l'àmbit territorial en qüestió.
El Pla territorial sectorial d'infraestructures de gestió de residus municipals de Catalunya preveu la planificació d'infraestructures necessàries per aplicar el model de gestió de residus municipals que estableixen el Programa de gestió de residus municipals de Catalunya i el nou model de gestió de residus municipals.
Aquest nou model proposa un increment de la prevenció i la minimització dels residus i de la seva perillositat, la reutilització, així com la recollida selectiva per obtenir material per al reciclatge i altres formes de valorització material dels residus, com són el tractament de totes les fraccions de residus inclosa la fracció residual, i d'aquesta manera només destinar a la disposició final un rebuig més inertitzat i/o estabilitzat.
Així mateix, per tal d'optimitzar la gestió dels residus, en el marc de la jerarquia en la gestió de residus que estableix el Text refós de la Llei reguladora dels residus, i sobre la base dels principis de proximitat i suficiència, el Pla considera una divisió del territori de Catalunya en set grans zones i 29 subzones.
D'altra banda, el Pla també determina les inversions necessàries i la planificació de les actuacions mitjançant els instruments econòmics i financers adients, en el marc dels contractes programa subscrits o per subscriure entre l'Agència de Residus de Catalunya i el Govern.
Per tant, el contingut del Pla territorial sectorial d'infraestructures de gestió de residus municipals de Catalunya s'ajusta al que preveu l'article 18 de la Llei 23/1983, de 21 de novembre, de política territorial, en la mesura que el seu àmbit d'aplicació comprèn tot el territori de Catalunya, conté una estimació dels recursos disponibles, de les necessitats i dels dèficits, territorialitzats en el sector corresponent; la determinació de les prioritats d'actuació, i la definició dels estàndards i de les normes de distribució territorial.
En la seva tramitació s'ha realitzat la preceptiva avaluació ambiental en els termes establerts en la normativa vigent.
D'aquesta manera, s'ha elaborat l'informe de sostenibilitat ambiental, s'han dut a terme les consultes pertinents i s'ha elaborat la memòria ambiental.
El resultat d'aquests tràmits s'ha tingut en consideració en l'elaboració del Pla territorial sectorial d'infraestructures de gestió de residus municipals de Catalunya.
Així, a l'empara dels articles 111 i 144 de l'Estatut d'autonomia de Catalunya, en compliment de l'Acord del Govern de la Generalitat de Catalunya de 5 de setembre de 2006, que va aprovar la formulació del Pla territorial sectorial d'infraestructures de gestió de residus municipals de Catalunya com a pla territorial sectorial, d'acord amb el que disposen els articles 6 i 8 del Text refós de la Llei reguladora dels residus, aprovat pel Decret legislatiu 1/2009, de 21 de juliol, i l'article 19 de la Llei 23/1983, de 21 de novembre, de política territorial, d'acord amb el dictamen del Consell de Treball, Econòmic i Social de Catalunya, a proposta del conseller de Medi Ambient i Habitatge, i d'acord amb el Govern,
Aprovació del Pla territorial sectorial d'infraestructures de residus municipals
S'aprova el Pla territorial sectorial d'infraestructures de gestió de residus municipals, que es pot consultar a les dependències de l'Agència de Residus de Catalunya i en la seva seu electrònica [URL].
2.1 El Pla territorial sectorial d'infraestructures de gestió de residus municipals té caràcter de Pla territorial sectorial, d'acord amb la Llei 23/1983, de 21 de novembre, de política territorial.
2.2 El Pla territorial sectorial d'infraestructures de residus municipals té caràcter vinculant respecte dels plans municipals de gestió de residus urbans.
2.3 El planejament urbanístic ha de ser coherent amb les determinacions del Pla territorial d'infraestructures de gestió de residus municipals, a les quals s'ha d'adaptar.
El Pla territorial sectorial d'infraestructures de gestió de residus municipals té com a objectiu determinar i, si escau, localitzar les instal·lacions de gestió de residus municipals que han de donar servei als diferents àmbits territorials de Catalunya, per tal de garantir el compliment dels objectius de reciclatge i valorització del Programa de gestió de residus municipals de Catalunya.
El Pla territorial sectorial d'infraestructures de gestió de residus municipals també determina les dades tècniques i de capacitat de cadascuna de les instal·lacions previstes, amb l'objectiu d'ajustar-se a les necessitats de la població i de les activitats de l'àmbit territorial en qüestió.
4.1 El Pla territorial sectorial d'infraestructures de gestió de residus municipals té com a àmbit d'aplicació tot el territori de Catalunya.
4.2 La distribució territorial del Pla territorial sectorial d'infraestructures de gestió de residus municipals es divideix en set zones que, alhora, es divideixen en un total de 29 subzones, d'acord amb la descripció que consta a l'annex d'aquest Decret.
Principis i determinacions de caràcter general
Els principis i les determinacions de caràcter general que configuren el Pla territorial sectorial d'infraestructures de gestió de residus municipals són els següents:
a) Aplicació de l'ordre de prelació de criteris de gestió dels residus que estableix l'article 6 del Text refós de la Llei reguladora dels residus, aprovat pel Decret legislatiu 1/2009, de 21 de juliol.
b) Planificació de les infraestructures d'acord amb els criteris següents, que disposa el Text refós de la Llei reguladora dels residus:
b.1 Suficiència de les instal·lacions de valorització i de disposició del rebuig per a la gestió de tots els residus que es generen a Catalunya i, si escau, en un àmbit territorial determinat.
b.2 Gestió dels residus segons el principi de proximitat de les instal·lacions als llocs on es produeixen.
c) Limitació del rebuig i, en conseqüència:
c.1 Assegurar que el 16 de juliol de 2016 s'ha reduït en un 65% la deposició de residus municipals biodegradables respecte als dipositats l'any 1995, d'acord amb el que disposa el Reial decret 1481/2001, de 27 de desembre, pel qual es regula la disposició del rebuig dels residus en dipòsit controlat.
c.2 Subjectar la disposició del rebuig dels residus al principi general de limitació a les fraccions residuals no susceptibles de valorització i que han rebut tractament previ, establert a l'article 16 del Text refós de la Llei reguladora dels residus, aprovat per Decret legislatiu 1/2009, de 21 de juliol.
Els tipus d'instal·lacions que regula el Pla territorial sectorial d'infraestructures de gestió de residus municipals són les següents:
a) Plantes de transvasament o de transferència.
e) Plantes d'incineració i altres tractaments tèrmics.
f) Plantes per tractaments específics.
El Pla territorial sectorial d'infraestructures de gestió de residus municipals preveu:
a) La revisió i identificació dels criteris per al tractament de les diverses fraccions del residus municipals.
b) L'avaluació de l'estat actual de les instal·lacions de tractament de residus municipals existents a Catalunya, així com les propostes de millora de procés i operació, per tal d'optimitzar-ne el funcionament.
c) La determinació en cada àmbit territorial de les necessitats de tractament futures de les diferents fraccions de residus municipals, tant en nombre com en capacitat de les instal·lacions, per tal d'assolir els objectius del nou Programa de gestió de residus municipals de Catalunya i tenint en compte tant les economies d'escala com els principis d'efectivitat i eficàcia i altres factors socials.
També determina les dades tècniques i de capacitat de cadascuna de les instal·lacions previstes, amb l'objectiu d'ajustar-se a les necessitats de la població i de les activitats de l'àmbit territorial en qüestió.
d) Les inversions necessàries per tal de dur a terme les millores o construcció de les instal·lacions necessàries així com la planificació de les actuacions previstes.
e) El nou mapa d'infraestructures de gestió de residus municipals de Cata-lunya.
Vinculació amb el Programa de gestió de residus municipals de Catalunya
Les infraestructures i instal·lacions que preveu el Pla territorial sectorial d'infraestructures de gestió de residus municipals són les que resulten necessàries per tal de garantir el compliment dels objectius de reciclatge i valorització del Programa de gestió de residus municipals de Catalunya.
9.1 El Pla territorial sectorial d'infraestructures de gestió de residus municipals, d'acord amb el que disposa el Text refós de la Llei reguladora dels residus, aprovat pel Decret legislatiu 1/2009, de 21 de juliol, l'ha de revisar el Govern de la Generalitat, a proposta del departament competent en la matèria en un període màxim de sis anys.
9.2 La modificació del Pla territorial sectorial d'infraestructures de residus municipals s'ha de realitzar seguint el mateix procediment establert per a la seva elaboració.
10.1 Les actuacions que preveu el Pla territorial sectorial d'infraestructures de gestió de residus municipals les finança l'Agència de Residus de Catalunya d'acord amb el que estableixen els contractes programa subscrits o a subscriure entre l'Agència de Residus de Catalunya i el Govern.
10.2 El calendari previst en el pla per a l'execució de les actuacions s'ha d'ajustar a les disponibilitats pressupostàries de l'Agència de Residus de Catalunya de cada exercici, i s'han de prioritzar o reprogramar, si escau, les actuacions.
Aquest Decret entra en vigor al cap d'un mes de la seva publicació al Diari Oficial de la Generalitat de Catalunya.
Barcelona, 16 de febrer de 2010
Regió metropolitana de Barcelona
Anoia Sud i Baix Llobregat (excepte municipis que formen part de l'Entitat Metropolitana de Serveis Hidràulics i Tractament de Residus).
Entitat Metropolitana de Serveis Hidràulics i Tractament de Residus.
Maresme i Vallès Oriental (excepte municipis que formen part de l'Entitat Metropolitana de Serveis Hidràulics i Tractament de Residus).
Vallès Occidental (excepte municipis que formen part de l'Entitat Metropolitana de Serveis Hidràulics i Tractament de Residus).
Alt Ribagorça, Pallars Jussà, Pallars Sobirà i Val d'Aran.
(1) Aquest àmbit està dividit a la vegada en dos subàmbits que tracten de manera independent la fracció resta, i comparteixen el tractament de la resta de fraccions.
(3) Camarles, Deltebre, l'Aldea, l'Ametlla de Mar, l'Ampolla, el Perelló i Tor-tosa.